
      GRAD ZAGREB
   GRADSKA ČETVRT
TREŠNJEVKA-SJEVER
  Vijeće Mjesnog odbora 
        „Samoborček“

KLASA: 024-08/25-003/882
URBROJ: 251-13-11-3/013-25-2
Zagreb, 8. travanj 2025.
Z A P I S N I K

sa 49. sjednice Vijeća Mjesnog odbora „Samoborček“, održane 8. travnja 2025. s početkom u 18.00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Ivan Maksan, Nikolina Rajković, Noah Kraljević, Mirjana Ana-Marija Piskulić
Nenazočni članovi Vijeća: Maja Đuroković, Ana Legčević

Predsjednik utvrđuje da je prisutno 4 od 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 48. sjednice, utvrđuje da nema primjedbe na zapisnik te zaključuje raspravu. Vijeće JEDNOGLASNO prihvaća Zapisnik sa 48. sjednice.

Predsjednik predlaže
	                       DNEVNI RED

1. Stanje prostora nakon korištenja – termin udruge Amazonas
2. Pregled rada u mandatu
2. Aktualna problematika - 
3. Pitanja, prijedlozi i obavijesti

[bookmark: _Hlk138760601]Ad. 1 Stanje prostora nakon korištenja – termin udruge Amazonas
Članica vijeća Mirjana Piskulić zaprimila je od prvog korisnika velike dvorane u četvrtak ujutro (09:00 ujutro - 02.04.2025.) video materijal i fotografije stanja dvorane nakon zadnjeg korisnika (Amazonas, srijeda 17:00 – 21:30) koji pokazuju da prostor nakon korištenja nije doveden u red, već su vidljivi tragovi prolivene tekućine raznesene po parketu na nekoliko mjesta. Ostavljene su boce s pićem te rola papira za čišćenje. 
Predsjednik otvara raspravu u kojoj sudjeluju svi članovi vijeća. Predsjednik zaključuje raspravu.    
Vijeće Mjesnog odbora „Samoborček“ JEDNOGLASNO donosi




Z  A   K  L  J  U  Č  A  K

1. Vijeće Mjesnog odbora „Samoborček“ upozorava Udrugu „Amazonas“ da je sukladno propozicijama korištenja te dogovoru korisnika, prostor nakon korištenja potrebno ostaviti u čistom i urednom stanju kako bi slijedeći korisnici mogli prostor neometano koristiti.
2. U slučaju da se ponovi predmetna situacija Vijeće Mjesnog odbora „Samoborček“, može povući suglasnost za povremeno korištenje prostora korisniku Udruzi „Amazonas“.
3. Zadužuje se Gradski ured za mjesnu samoupravu, promet, civilnu zaštitu i sigurnost,  Sektor za rad mjesne samouprave, Odjel za rad tijela mjesne samouprave, Područni odsjek Trešnjevka – sjever za dostavu zaključka Vijeću Gradske četvrti Trešnjevka-sjever i obavijest ovom Vijeću o napredovanju postupka.

Ad. 2 Pregled rada u mandatu
Predsjednik iznosi pregled rada i ostvarenja tijekom proteklog mandata. 
Smatra značajnim ostvarenjem (za razliku od prijašnjih saziva) promptno reagiranje na mnogobrojne pritužbe, zahtjeve i zamolbe građana po kojima smo raspravljali, analizirali i  donosili zaključke te ih prosljeđivali na provedbu prema VGČ Trešnjevka sjever ili odgovarajućim nadležnim gradskim uredima.
Osvrće se na nedostatak stvarnih ovlasti Mjesnih odbora te konstatira problem nemogućnosti praćenja provedbe donesenih zaključaka, nepostojanja povratnih informacija o započetim procedurama i propisanih procesa i ostalih (informatičkih) alata kojima bi bilo moguće utjecati na brzinu i kvalitetu provedbu zaključaka.
Uspjeli smo termine korištenja prostor MO-a značajno popuniti (preko 50%) korisnicima za čije smo aktivnosti procijenili da su od koristi građanima Mjesnog odbora. 
Prisutno je određeno nezadovoljstvo vijećnika zbog nemogućnosti rješavanja izazova tipa Peron 16, izgradnja na križanju Nove ceste i Ulice Andrije Žaje te Problem uzgoja pasa i buka u krugu zapadnog kolodvora čije je rješavanje inicirano od strane Mjesnog odbora ali nije uspješno provedeno u daljim koracima. 
Predsjednik otvara raspravu. U raspravi sudjeluju svi prisutni članovi Vijeća. 
Predsjednik zaključuje raspravu i daje na glasovanje predmet rasprave, a Vijeća Mjesnog odbora „Samoborček“ većinom glasova ocjenjuje rad u proteklom mandatu zadovoljavajućim uz postojanje određenog prostora za poboljšanje, naročito u dijelu provedbe donesenih zaključaka u Gradskim uredima.

Ad. 3 Aktualna problematika
Predsjednik konstatira da se sa danom 11.04.2025. raspuštaju Mjesni odbori u Gradu Zagrebu u susret raspisivanju novih lokalnih izbora tako da je ova sjednica Vijeća Mjesnog odbora „Samoborček“ zadnja u postojećem mandatu i, najvjerojatnije, zadnja u ovom sastavu.
Predsjednik zahvaljuje svim sadašnjim i prošlim članovima vijeća u ovom mandatu na uloženom trudu te radu u protekle četiri godine.



Ad. 4 Pitanja, prijedlozi i obavijesti

Nije bilo pitanja, prijedloga i obavijesti.
Sjednica Vijeća završila je u 19.35 sati.

       ZABILJEŽIO                                                                                                                    											 Predsjednik
  Ivan Maksan                                                                                	           Vijeća Mjesnog odbora	
                                                                                                                   ”Samoborček”

                                                                                                                  Ivan Maksan
[bookmark: _GoBack]
„Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora „Samoborček“, te stoga 
  Vijeće nije prihvatilo Zapisnik 49. sjednice. 


								        

Prilog: Izvješće o glasanju    
                 

                                   

















            






                                               
Izvješće o glasanju na 49. sjednici



                                                                                   

                                                                                                                   




















     

                                                                                                                           
	Članovi Vijeća
	Točka 1.

	IVAN MAKSAN
	+

	NIKOLINA RAJKOVIĆ
	+

	ANA LEGČEVIĆ
	

	NOAH KRALJEVIĆ
	+

	MAJA ĐUROKOVIĆ
	

	MIRJANA ANA MARIJA PISKULIĆ
	+

	
	

	*  ZA=  +
	

	    PROTIV=  —
	

	    SUZDRŽAN=  0

